Departement moet opdok na motorfietsongeluk | Maroela Media
'n Vrou van Richardsbaai moet deur die KwaZulu-Natalse departement van vervoer vergoed word nadat sy in 'n motorfietsongeluk beseer is.
Lourika Boisson het Woensdag in die hooggeregshof in Pietermaritzburg aangevoer dat haar hospitaaluitgawes R60 000 beloop en dit R43 000 sal kos om haar BMW-motorfiets te herstel.
Boisson was in Maart 2008 in 'n ongeluk by 'n spoedwal in Stanger betrokke. Volgens Boisson was die waarskuwingsteken, wat aandui daar is 'n spoedwal, agter 'n boom se takke weggesteek en was die spoedwal nie geverf nie.
Boisson het na die ongeluk nekrose, wat tot erge weefselverlies kan lei, opgedoen en moes 'n veloorplanting ondergaan. Haar knieg is permanent vermink.
Adjunk-regterpresident Gregory Kruger het gelas dat die departement 50% aanspreeklik is vir die ongeluk. Die bedrag wat aan Boisson betaalbaar is, moet nog vasgestel word.
david, is jy op die regte bladsy ou maat, die vrou moet hul roer vir nalatigheid, hoop sy word vergoed nav die ongeluk.